Kommissionens direktiv 2003/45/EF

af 28. maj 2003

om ændring af Rådets direktiv 2002/57/EF om handel med frø af olie- og spindplanter

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 2002/57/EF af 13. juni 2002 om handel med frø af olie- og spindplanter(1), ændret ved direktiv 2002/68/EF(2), særlig artikel 2, stk. 3a, og artikel 24, og

ud fra følgende betragtninger:

(1) I direktiv 2002/57/EF er der fastsat EF-bestemmelser for handel med frø af olie- og spindplanter i EF. Direktivet omfatter dog ikke under definitionen af kategorien "basisfrø" frø af hybrider undtagen solsikke. I direktivet er der heller ikke fastsat særlige betingelser for frø af raps og bomuld.

(2) I Kommissionens beslutning 95/232/EF af 27. juni 1995 om gennemførelse af et tidsbegrænset forsøg i henhold til Rådets direktiv 69/208/EØF for at fastsætte de betingelser, som frø af hybrider og af sammensatte sorter af raps og rybs skal opfylde(3), senest ændret ved direktiv 2002/68/EF, er der bl.a. fastsat betingelser for certificering og markedsføring af frø af hybrider af raps i henhold til EF-bestemmelserne.

(3) Resultaterne af det tidsbegrænsede forsøg, der er fastsat i beslutning 95/232/EF, har bekræftet, at der bør fastsættes særlige betingelser for frø af hybrider af raps. Direktiv 2002/57/EF bør derfor ændres, så der indsættes særlige betingelser.

(4) OECD har fastsat regler for frø af intra- og interspecifikke hybrider af bomuld (Gossypium hirsutum og Gossypium barbadense). For at sikre overensstemmelse mellem OECD og EU på dette område bør direktiv 2002/57/EF ændres, så der indsættes regler svarende til OECD's regler.

(5) Sammensatte sorter af olie- og spindplanter falder ind under anvendelsesområdet for direktiv 2002/57/EF. Direktivets mærkningsbestemmelser indeholder dog ikke tilstrækkelige regler om mærkning af frø af sammensatte sorter. Med henblik på en specifik mærkning af frø af sammensatte sorter bør direktiv 2002/57/EF ændres, så der fastsættes passende betingelser for mærkning af sammensatte sorter.

(6) Direktiv 2002/57/EF bør derfor ændres tilsvarende.

(7) De i dette direktiv fastsatte foranstaltninger er i overensstemmelse med udtalelse fra Den Stående Komité for Frø- og Plantemateriale henhørende under Landbrug, Havebrug og Skovbrug -

UDSTEDT FØLGENDE DIREKTIV:

Artikel 1

I direktiv 2002/57/EF foretages følgende ændringer:

1) I artikel 2, stk. 1, litra c), affattes indledningen således:

"c) Basisfrø (sorter, undtagen hybrider): frø,".

2) I artikel 2, stk. 1, litra d), affattes indledningen således:

"d) Basisfrø (hybrider)".

3) Bilag I, II og IV ændres som angivet i bilaget til nærværende direktiv.

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. december 2003.

Når medlemsstaterne vedtager disse love og bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen de nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på syvendedagen efter offentliggørelsen i Den Europæiske Unions Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 28. maj 2003.

På Kommissionens vegne

David Byrne

Medlem af Kommissionen

(1) EFT L 193 af 20.7.2002, s. 74.

(2) EFT L 195 af 24.7.2002, s. 32.

(3) EFT L 154 af 5.7.1995, s. 22.

BILAG

I bilag I, II og IV til direktiv 2002/57/EØF foretages følgende ændringer:

1) Bilag I ændres som følger:

a) I punkt 1 indsættes:

"Bestande af hybrider af raps dyrkes på produktionsjord, hvor der i de sidste fem år ikke er blevet dyrket planter af Cruciferae."

b) Tabellen i punkt 2 affattes således:

">TABELPOSITION>"

c) Punkt 3 affattes således:

"3. Bestanden skal være tilstrækkelig sortsægte og sortsren; en bestand af en indavlet linje skal være tilstrækkelig ægte og ren med hensyn til de karakteristiske egenskaber.

Ved avl af frø af hybridsorter gælder ovennævnte bestemmelser ligeledes for komponenternes karakteristiske egenskaber, herunder hanlig sterilitet eller retablering af fertilitet.

Især skal bestande af Brassica juncea, Brassica nigra, Cannabis sativa, Carthamus tinctorius, Carum carvi, Gossypium spp. og hybrider af Helianthus annuus og Brassica napus opfylde følgende normer og andre betingelser:

A. Brassica juncea, Brassica nigra, Cannabis sativa, Carthamus tinctorius, Carum carvi og Gossypium spp. undtagen hybrider:

Antallet af planter i bestande af den pågældende art, som umiskendeligt ikke er sortsrene, må ikke overstige:

- én pr. 30 m2 ved avl af basisfrø

- én pr. 10 m2 ved avl af certificeret frø.

B. Hybrider af Helianthus annuus:

a)

>TABELPOSITION>

b) ved avl af frø af hybridsorter skal følgende andre normer eller betingelser være opfyldt:

aa) planter af den hanlige komponent skal afgive tilstrækkeligt meget pollen, medens planter af den hunlige komponent blomstrer

bb) når planter af den hunlige komponent har modtagelige støvfang, må det procentvise antal af den hunlige komponent, som har afgivet eller afgiver pollen, ikke overstige 0,5 %

cc) ved avl af basisfrø må det samlede procentvise antal planter af den hunlige komponent, der umiskendeligt ikke svarer til komponenten, og som har afgivet eller afgiver pollen, ikke overstige 0,5 %

dd) såfremt den i bilag II, afsnit I, nr. 2), fastsatte betingelse ikke kan opfyldes, skal følgende betingelse opfyldes: den hanlig-sterile komponent, der anvendes til avl af certificeret frø med anvendelse af en hanlig komponent, skal besidde en specifik retablerende linje (linjer), således at mindst en tredjedel af de dyrkede planter af den frembragte hybrid producerer pollen, der fremtræder normal i enhver henseende.

C. Hybrider af Brassica napus, der er avlet med anvendelse af hanlig sterilitet:

a)

>TABELPOSITION>

b) hansteriliteten er på mindst 99 % ved avl af basisfrø og mindst 98 % ved avl af certificeret frø. Hansterilitetsniveauet vurderes ved at undersøge, i hvilket omfang blomsterne mangler frugtbare støvknapper.

D. Hybrider af Gossypium hirsutum og Gossypium barbadense:

a) I bestande, hvor der avles basisfrø af forældrelinjer af Gossypium hirsutum og Gossypium barbadense, skal sortsrenheden for både hunlige og hanlige forældrelinjer være på mindst 99,8 %, hvis mindst 5 % af de frøbærende planter har pollenmodtagelige blomster. Den frøbærende forældrelinjes hansterilitetsniveau vurderes ved at undersøge forekomsten af sterile støvknapper og skal være på mindst 99,9 %.

b) I bestande, hvor der avles certificeret frø af hybridsorter af Gossypium hirsutum og/eller Gossypium barbadense, skal sortsrenheden for både den frøbærende forældrelinje og pollenforældrelinjen være på mindst 99,5 %, hvis mindst 5 % af de frøbærende planter har pollenmodtagelige blomster. Den frøbærende forældrelinjes hansterilitetsniveau vurderes ved at undersøge forekomsten af sterile støvknapper og skal være på mindst 99,7 %."

d) Punkt 5 (B) affattes således:

"B. Andre bestande end bestande af hybrider af Helianthus annuus, Brassica napus, Gossypium hirsutum og Gossypium barbadense skal underkastes mindst én inspektion.

Bestande af hybrider af Helianthus annuus skal underkastes mindst to inspektioner.

Bestande af hybrider af Brassica napus skal underkastes mindst tre inspektioner, idet den første udføres inden blomstringsstadiet, den anden i begyndelsen af blomstringsstadiet og den tredje i slutningen af blomstringsstadiet.

Bestande af hybrider af Gossypium hirsutum og/eller Gossypium barbadense skal underkastes mindst tre markinspektioner, idet den første udføres i begyndelsen af blomstringsstadiet, den anden inden afslutningen af blomstringsstadiet og den tredje i slutningen af blomstringsstadiet efter eventuel fjernelse af pollenforældreplanter."

2) Bilag II, del 1 ændres som følger:

a) I punkt 1 indsættes "undtagen hybrider" efter "Brassica napus".

b) Efter punkt 1 indsættes som punkt 1a:

"1a. Frø af hybrider af Brassica napus, der er avlet med anvendelse af hansterilitet, skal opfylde normerne og betingelserne i litra (a) til (d).

a) Frøet skal være tilstrækkeligt sortsægte og sortsrent med hensyn til komponenternes sortsegenskaber, herunder hanlig sterilitet eller retablering af fertilitet.

b) Frøet skal mindst have følgende sortsrenhed:

>TABELPOSITION>

c) Frø må kun certificeres som certificeret frø, hvis der er taget passende hensyn til resultaterne af officielle efterfølgende undersøgelser af stikprøver af basisfrø, der er udtaget under officielt tilsyn, idet undersøgelserne udføres i vækstperioden af frø, der skal certificeres, for at fastslå, om basisfrøene opfylder de betingelser for basisfrøs identitet med hensyn til komponenternes egenskaber, herunder hanlig sterilitet, og normerne for basisfrøs identitet med hensyn til mindste sortsrenhed i litra b).

Sortsrenheden for basisfrø af hybrider kan vurderes ved passende biokemiske metoder.

d) Normerne for mindste sortsrenhed i litra b) med hensyn til certificeret frø af hybrider overvåges ved officielle efterfølgende undersøgelser af et passende antal stikprøver, der er udtaget under officielt tilsyn. Passende biokemiske metoder kan anvendes."

3) Efter litra a) i bilag IV A indsættes som litra aa):

"aa) Certificeret frø af sammensatte sorter:

De i litra a) foreskrevne angivelser, idet sortsnavnet dog erstattes af navnet på den sammensatte sort (angivelsen 'sammensat sort' og dens navn) og vægtprocentsatsen af hvert komponent af sorten angives; det er tilstrækkeligt at angive den sammensatte sorts navn, hvis vægtprocentsatsen efter anmodning herom skriftligt er blevet meddelt køberen og officielt registreret."